Lederen af forskningsinstitutionen Det Nordiske Cochrane Center på Rigshospitalet, professor, dr. med. Peter Gøtzsche, er efter flere måneders ulmende stridigheder og forskerfejde blevet smidt ud af bestyrelsen for det internationale Cochrane-samarbejde.

Samtidig har 4 af de tilbageværende 12 bestyrelsesmedlemmer her i weekenden forladt den internationale bestyrelse i protest mod eksklusionen af danske Peter Gøtzsche. Det bekræfter flere kilder og hovedpersonen selv over for Jyllands-Posten.

Eksklusionen er den foreløbige kulmination på mange måneders stridigheder mellem de højt estimerede forskere i forskningssamarbejdet, som ellers er kendt for at lave uafhængige videnskabelige forskningsoversigter.

Ritzau